[ความประทับใจ / บรรยากาศ / บริการ]
เป็นร้านเค้กเล็กๆ ตกแต่งแบบสบายๆ ถ้าลูกค้ามานั่ง 2-3 โต๊ะก็แน่นร้านแล้ว ถ้าไม่มีคนก็นั่งแช่แอร์เย็นๆ แล้วดูทีวีได้เพลินๆ ครับ เจ้าของใจดีและเป็นกันเองดี ส่วนรสชาติโดยรวมก็พอใช้ได้ แต่ส่วนตัวยังไม่โดนมากเท่าไหร่ครับ

[ราคา / ความคุ้มค่า]
ราคารวม คือ 125 บาท ราคาต่อชิ้นก็ถือว่าไม่แพงนะครับ ถึงรสชาติจะไม่เว่อวังอะไรมากมาย

[ที่ตั้งร้าน]
ร้านจะอยู่ริมถนนอู่ทอง ฝั่งตรงข้ามกับมหาวิทยาลัยเทคโนโลยีราชมงคลสุวรรณภูมิ แถวๆ นั้นจะเป็นสามแยกครับ สามารถจอดข้างทางได้เลย

[เมนูที่สั่ง]
- บลูเบอร์รี่ชีสเค้ก [55.-] เหมาะสำหรับคนที่อยากทานแต่ไม่อยากอ้วน เพราะชิ้นไม่ใหญ่ ทานพอให้หายอยาก และเป็นชีสเค้กที่ไม่เลี่ยนเลย แถมไม่หวานด้วยครับ แต่จะสมบูรณ์มากขึ้นถ้ามีครัมเบิ้ลกรอบๆ รองพื้นจะดีมากเลย

- เค้กสตรอเบอร์รี่นมสด [70.-] รสชาติธรรมดาครับ เนื้อเค้กเป็นแบบฟองน้ำพรุนๆ ซอสสตรอเบอร์รี่จะออกไปทางแยมๆ มากกว่าครับ ทำให้ดูเป็นเค้กบ้านๆ ไป